Gir ut sin tredje og fjerde Eirik Jensen-bok. Det har Erling Kagge ingen betenkeligheter med
Forlaget kommer med to bøker til om den korrupsjons- og narkotiltalte Eirik Jensen.
«PRØVELSEN»: Samboeren til Eirik Jensen, Ragna Lise Vikre, åpnet en kunstutstilling i Oslo i kveld. Dette skjer tre dager før den korrupsjonstiltalte samboeren hennes får dommen i Oslo tingrett. Video: Marie Røssland / Dagbladet Vis mer
Publisert søndag 17. september 2017 - 12:35
Sist oppdatert søndag 17. september 2017 - 13:46
(Dagbladet): Mandag kommer dommen mot Eirik Jensen (60). Den tidligere politilederen risikerer å bli dømt til 21 års fengsel for grov korrupsjon og narkotikakriminalitet. Samtidig arbeides det nå med to Eirik Jensen-bøker fra Kagge forlag.
Den ene, med tittelen «Forbindelsen», forfattes av Torgrim Eggen (58) som har fulgt rettssaken fra tilhørerbenken i Oslo tingrett nesten hver dag.
Den andre Jensen-boka som nå er på trappene er en videreførsel av samarbeidet mellom den tiltalte eks-politimannen og forfatter Thomas Winje Øijord (34). Fra før har de to gitt ut den selvbiografiske «På innsiden. Historien om mitt politiliv» og krimromanen «Attentatet».
Avtale før arrestasjon
- Nei. En av sidene med å leve i et demokrati er at man er uskyldig fram til man er dømt. Jeg ser ikke noe prinsipielt galt med å gi ut bøker med Eirik Jensen, sier Erling Kagge til Dagbladet.